CPF ร่วมกับ จ.ตราด จัดโครงการพัฒนาหมู่บ้านเศรษฐกิจพอเพียงฯ
CPF ร่วมกับ จ.ตราด จัดโครงการพัฒนาหมู่บ้านเศรษฐกิจพอเพียง มั่นคง มั่งคั่ง ยั่งยืน เฉลิมพระเกียรติ ณ บ้านธรรมชาติล่าง หมู่ที่ 6 ต.คลองใหญ่ อ.แหลมงอบ จ.ตราด
23 พ.ค. 2562

นายพีระ เอี่ยมสุนทร นายอำเภอแหลมงอบ จ.ตราด เป็นประธานเปิด โครงการพัฒนาหมู่บ้านเศรษฐกิจพอเพียง มั่นคง มั่งคั่ง ยั่งยืน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมนำหัวหน้าส่วนราชการ ทหาร ตำรวจ ข้าราชการ ประชาชนจิตอาสา และพนักงาน โรงเพาะฟักลูกกุ้งภาคตะวันออก (ตราด) บริษัท เจริญโภคภัณฑ์อาหาร จำกัด (มหาชน) หรือ CPF
โดย นางสาวสารินี ตันติภาสวศิน รองกรรมการผู้จัดการ CPF เข้าร่วมพิธีกล่าวคำปณิธานร่วมกันทำความดี พร้อมลงนามถวายพระพรต่อหน้าพระบรมฉายาลักษณ์พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และร่วมกันปลูกต้นรวงผึ้ง ต้นไม้ประจำรัชกาลที่10 อีกทั้งร่วมกันบำเพ็ญประโยชน์ ทำความสะอาดบริเวณพื้นที่รอบชุมชน ณ บ้านธรรมชาติล่าง หมู่ที่ 6 ต.คลองใหญ่ อ.แหลมงอบ จ.ตราด